Diari Oficial de la Generalitat Valenciana


Sumari del DOGV 4210, del 14-03-2002 (2002/2422)

Informació pública del programa per al desenvolupament de l'actuació integrada de les unitats d'execució número 3 i 4 del sector Pedramala-1.
---------------------------------------------------------------------------------------------------------------------------------------------

### Dades del document

Número de DOGV
:   4210

Data del DOGV
:   14-03-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/2422


Organisme emissor
:   Ajuntament de Benissa

Tipus de document
:   Anunci

Informació pública del programa per al desenvolupament de l'actuació integrada de les unitats d'execució número 3 i 4 del sector Pedramala-1. [2002/S2422]
  
Aquesta Alcaldia Presidència per Resolució de data 28 de novembre de 2001, ha resolt:
  
Primer. Sotmetre al tràmit d'informació pública l'alternativa tècnica del programa per al desenvolupament de l'actuació integrada de les unitats d'execució números 3 i 4 del sector Pedramala-1, que acompanya sengles avantprojectes d'urbanització, presentat per Rustikabella, SL, pel termini de 20 dies hàbils, mitjançant edicte publicat en un diari d'informació general editat a la Comunitat Valenciana i posterior o simultàniament en el Diari Oficial de la Generalitat Valenciana, amb la remissió prèvia dels avisos establits en l'article 46.3 de la Llei Reguladora de l'Activitat Urbanística, sense que incidisca en el còmput d'aquest termini qualsevol altres formes de publicitat que es pogueren produir en aquesta.
  
Segon. Aquesta informació pública té caràcter de simultani concurs públic per a la selecció de l'urbanitzador, i es podran presentar alternatives tècniques i al·legacions durant el termini indicat.
  
Tercer. Les proposicions juridicoeconòmiques, es presentaran durant els cinc dies següents al venciment del termini anterior.
  
Quart. Aquests terminis quedaran prorrogats per 20 dies addicionals, si durant els 10 primers d'informació pública, alguna persona es comprometera a presentar una alternativa tècnica substancialment distinta a la inicial i prestara caució per a això, i aquesta pròrroga s'anunciarà en el tauler d'edictes de l'Ajuntament i es comunicarà a qui per desconéixer-la hagueren presentat pliques prematurament.
  
Cinqué. L'acte d'obertura de pliques es realitzarà en la següent data hàbil a la conclusió del termini per a presentar-les. Si aquest dia fóra dissabte s'ajornarà al dilluns següent.
  
Sisé. L'expedient estarà de manifest i podrà consultar-se en les oficines tècniques municipals de l'Ajuntament de Benissa , en dies i hores hàbils.
  
Seté. Notificar aquest acord als regidors de la corporació municipal, de conformitat i a l'efecte previst en l'article 46.3 de la Llei Reguladora de l'Activitat Urbanística.
  
Vuité. Remetre avís amb el contingut de l'edicte al domicili fiscal de qui consten en el cadastre com a titulars de drets afectats per l'actuació proposada.
  
Nové. L'adjudicació del programa que es realitze s'efectuarà amb els condicionants o modificacions que, si s'escau, acorde l'Ajuntament de Benissa.
  
Cosa que es publica d'acord amb el que estableix l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.